INTERVJUU HAROLD EATMON'iga
Tere tulemast vaatama saadet "Intervjuu"!
Minu tänaseks külaliseks on prohvet Harold Eatmon,
kes liigub ringi üle maailma
õpetades teistelegi prohvetiannist ja prohveteerimisest.
Tere tulemast saatesse, pastor Eatmon!
Tore olla siin koos sinuga, Susanna! - Teiega samuti.
Te olete prohvet, kes õpetab ka teistele prohvetlusest.
Millal te esimest korda avastasite, et teil on selles vallas andi?
See sai ilmsiks aja möödudes.
Minust sai kristlane, kui olin 8-aastane
ja ma täitusin Püha Vaimuga 9-aastaselt.
See aga juhtis mind kui ühele avastusretkele.
Ma kasvasin üles kristlikus kodus,
kuid prohvetlikust sfäärist sain alles hiljem teada.
Ma käisin Piiblikoolis ja sain ka pastoriks,
kuid keset seda kõike avastasin,
et mu tegelik and on rääkida inimestele hoopis sellest,
mis on ootamas ees tulevikus
või asjadest, mis sündisid ja mida nad otsekui ette teadsid.
Pidin neid asju ise uurima ja avastama,
kuna kogudus ja ka Piiblikool, kus 4 aastat käisin,
ei rääkinud eriti neist asjadest.
Seal mõeldi vaid pastorite ja õpetajate peale.
Nii et, see oli üks avastus, mis mu elus aset leidis.
Mainisite, et saite 9-aastaselt Püha Vaimuga täidetud.
Kas see oli siis ka esimene kord, kui hakkasite seda andi avastama?
- Olite ju alles laps?
Olin tõesti.
Samas oli mu vanematel neid nö Püha Vaimuga kohtumisi,
mille kohta isa ütles:
"Jumal räägib mulle selle või tolle inimese kohta.
Võib-olla ma peaks selle välja ütlema?"
Nii avastasime me üheskoos,
et mu ema ja isa mõlemad olid väga pohvetlikud inimesed.
Lisaks sellele saime teada,
et mu vanavanaisa vend oli aastaid tagasi prohveteerinud
midagi selle kohta, mis ta linnas saab sündima.
See oli isegi pisut kummaline, sest ta ütles,
et konnad hakkavad hüppama linnavalitsuse treppidel,
mispeale rahvas küsis, mida see tähendab?
Ta ütles: "Ma nägin nägemuse, kus olid need konnad."
Inimestele see ei meeldinud,
mispeale nad hakkasid teda konna-poisiks kutsuma.
See oli väga kummaline kogemus ja mu vanavanaisa ütles,
et talle see ei meeldinud, et ta vennal selline kogemus oli.
Kuid mõned kuud hiljem tõusis selle linna jõgi üle kallaste
ja konnad hüppasidki linnavalitsuse treppidel,
nii et nad mõistsid, et sel noormehel on üks and.
Me avastasime need asjad alles hiljem.
Samas, saades ristitud Püha Vaimuga,
hakkas Jumal mind ka selles vallas edasi juhtima.
Piiblikooli minnes Jumal kõnetas mind
ja ma nägin seal üht evangelisti,
kes edastas kellegi kohta tunnetusesõna,
rääkides, mis selle inimese elus oli toimunud.
Ja see inimene vastas: "Jah, see kõik on tõsi."
Liikusin selle evangelistiga Piiblikooli ajal lühikest aega ringi
ja hakkasin seejärel selle teema pärast palvetama.
Tegutsedes juba pastorina, ütlesin Jumalale:
"Piibel ju räägib tarkuse- ja tunnetusesõnadest
ning ka vaimude eristamisest."
Need on osa 1 Korintlaste 12. ptk'i vaimuandidest.
Mõtlesin, et kui need annid on Piiblis olemas,
siis tahan saada osa millest iganes, mis Jumalal on mu jaoks.
Nii hakkasingi palvetama ja uurima Jumala Sõna,
kuniks tunnetusesõnad tõusid esile keset mu jutlusi,
kui oma koguduses pastoriks olin.
Mõtlesin: "Kui see on see, mida Sa, Jumal, mulle soovid,
tahan kogeda seda täie rauaga."
Nii hakkasin avastama erinevaid vaimuande.
Ühtlasi jätsin mingiks ajaks oma pastoriameti,
kuna kogesin, et ma ei ole ju tegelikult pastor,
mistõttu pidin leidma, millega tegelikult tegeleda?
Ja siis te ka selle avastasite.
Kuuldes nime "prohvet"
mõtlen kohe Vana Testamendi aja prohvetitele.
Millist rolli aga mängib prohvet meie ajastul?
Toome siinkohal võrdluse.
Vana Testamendi ajal olid prohvetid Jeremija, Jesaja jne.
Piiblis, Jeremija 1. ptk's on öeldud,
et ta oli määratud prohvetiks veel enne oma sündi.
Nii et, sel mehel oli juba kui pärand olla prohvet.
Avastasime muide sama ka meie pere kohta.
Ma ühtpidi sündisin selle anni sisse, kuid samas pidin ka avastama selle,
sest inimesed ütlesid, et meie ajal enam pole prohveteid.
150 aastat tagasi öeldi, et meie ajal pole enam evangeliste,
kuniks Charles Finney tõusis esile ja ütles, et ta on evangelist.
Lisaks sellele me teame,
et Billi Graham ja Reinhard Bonnke on evangelistid.
Tänapäeva inimesed arvavad, et meil pole enam prohveteid.
Vana Testamendi ajal oli prohvetite ülesandeks
üles juurida, maha lõhkuda ja hävitada radikaalselt halbu õpetusi,
külvates seejärel Jumala Sõna häid seemneid,
et ehitada üles ja taastada Jumalariiki ja Jumala asju.
See kehtib mingil määral ka Uue Testamendi prohvetite kohta,
sest 1 Korintlaste 14. ptk's on öeldud, et nende ülesandeks on edendada,
ehitada üles, tugevdada ja trööstida Kristuse Ihu.
Seetõttu me jagamegi prohvetlikke sõnumeid,
et julgustada inimesi ja ehitada neid üles.
Samas aga peame mõistma, et prohvet peab vahel ka korrigeerima
ja aitama inimestel jõuda Jumala Sõnani õigel moel.
Seega, on osa Vana Testamendi asju, mis kajastuvad ka Uues Testamendis,
kuid seda helgemal moel, läbi armu ja halastuse.
Vanas Testamendis olid prohvetid need,
kes edastasid rahvale Jumala tahet.
Kuid Uues Testamendis kõneleb Püha Vaim igaühega isiklikult
Kas meie aja prohvetid võivad ka edastada sõnumeid kogu rahvale?
Tore, et seda küsid.
On olemas erineval tasemel prohveteid.
On nö kohalikud prohvetid,
regionaalsed, rahva põhised ja rahvusvahelised prohvetid.
Mu ema jagas mulle alles hiljuti - nüüd, mil olen 50-aastane,
et ma olin 2-aastane,
kui ühe Piiblikooli direktor pani oma käed mu peale
ja kuulutas, et mul saab olema rahvusvaheline teenistus.
Mu ema rääkis sellest alles praegu, kui mul juba on rahvusvaheline kutse.
Ütlesin, et ta oleks võinud öelda seda mulle juba siis,
kui veel Piiblikoolis käisin või pastor olin.
Kuid kui hakkasin selle teema pärast palvetama ja paastuma, ütles Jumal,
et Ta on kutsunud mind prohvetiks paljudele rahvastele.
Psalmid 2: "Ma annan rahvad su pärandiks."
Keset mu kutset tõusis esile ka mu and,
nii et olin võimeline prohveteerima.
Sõnad lihtsalt hakkasid voolama minust.
Kord ühe paastu ja palve ajal
nägin viite erinevat nägemust viie erineva inimese kohta.
Kirjutasin need üles.
Paari inimest neist ma tundsin, teisi pidin hakkama alles otsima.
Kuid Jumal hakkas mind liigutama
ja nii hakkasin ka edastama sõnumeid suurtele ettevõtetele.
Üks esimesi sõnumeid, mille aastaid tagasi edastasin,
oli see, et üks telefirma läheb 3-4 päevaga pankrotti
ja et kogu nende meediakontsern läheb hetkega pankrotti.
Jagades seda nende direktori ja tegevjuhiga,
olid nad šokis.
Kuid nad kutsusid mu mõne nädala pärast tagasi,
andes teada, et see prohvetlik sõnum, mille Püha Vaim oli andnud,
oli täitunud täpi pealt.
See avas mu teenistusele igasuguseid uksi
ja vaid päevade, nädalate ning kuude jooksul
seisin juba suurte rahvahulkade ees,
jagades kogudustes prohvetlikke sõnumeid.
Seejärel aga hakkas Jumal avama mulle uksi rahvaste juurde
ja ma teenisid ka nende rahvaste juhte -
presidente, saadikuid jne.
Ja nad hakkasid juba ise kutsuma mind, et neid külastaksin.
Kuidas saab prohvet mõjutada kõiki ühiskonna kihte?
Jumal on kutsunud prohvetlikke inimesi eritasemetele.
Vahel nad kõnelevad ainult koguduses.
Meil on üks ütlus:
"Kui juba eesel oli suuteline prohveteerima
Vana Testamendi prohvetile,
on igaüks suuteline prohveteerima."
Jumala kõneleb läbi igaühe - osad lihtsalt tajuvad seda sügavamini,
kuid see on täiesti normaalne kuulda Jumala häält.
Aadam ja Eeva kuulsid Eedeni aias Jumala häält,
mistõttu me peaks ka olema elevil sellest.
Püha Vaim saab kõnetada igat ühte meist, kes oleme kristlased.
Kuid me peame mõistma, et on erinevaid ande.
On pastorid ja õpetajad, aga ka apostlid ja prohvetid.
Jumal on kutsunud apostli ja prohveti tegema koostööd
nagu 1 Korintlastele 12 ptk. ütleb.
Apostlid on kõige esimesed, siis tulevad prohvetid, õpetajad jne.
Kristuse Ihus on oma kord.
Kui me prohvetlike inimestena hakkame kõnelema rahvastele,
siis rahvusvaheliste prohvetitena
oleme me kutsutud kõnelema neljas valdkonnas:
valitsus, haridussüsteem,
majandus ja pangandus ehk nö ärimaastik
ja loomulikult kogudus.
See on see tuumik,
mis vallas rahvusvahelised prohvetid peaks rahvastele kuulutama.
Kuulutama presidentidele ja kuningatele.
Kuulutama hariduse vallas.
Kõik see peaks tuginema Kristusele,
sest me oleme Jumalariigikeskne teenistus.
Me ei tugine ainuüksi valitsusele,
kuid kogu meelevald nii taevas kui ka maa peal
toetub me Taevase Isa õlgadele.
Nii peamegi kuulutama kuningatele, presidentidele, peaministritele jne.,
sest seda tehes jõuab Jumalariik nende südameisse.
Jumalariik on inimese sees,
mitte miski väline, mida püüame siia maa peale rajada.
Nii et, prohvetlikud inimesed, kellel on rahvusvaheline kutse,
peaksid kuulutama valitsusele,
haridussüsteemile - olgu selleks siis Harvard, Oxford või mis iganes.
Kuid ka ärimaastikule ja koguduse juhtkonnale.
See on see, mis on rahvusvaheline kutse.
Mainisite ennist Piiblis olevatest ametitest -
pastorid, õpetajad jne.
Miks me näeme kogudustes nii palju pastoreid, õpetajaid ja evangeliste,
kuid oluliselt vähem prohveteid ja apostleid?
See on väga oluline küsimus.
Koguduses peab olema teadlikkus,
et Piibel räägib väga selgelt sellest teemast.
Osa inimesi usub,
et tänapäeval ei ole enam apostleid ja prohveteid
ja ongi vaid pastorid, õpetajad ning evangelistid.
Jumala Sõna põhiselt ei vasta see aga tõele.
Me peame pöörduma tagasi algse tõe juurde.
1 Korintlastele 12. ptk. räägib esmalt apostlitest
ja teisena prohvetitest.
Efeslastele 2:20 on öeldud,
et kogudus on rajatud apostlite ja prohvetite alusele,
kus Jeesus Kristus on selle kõige nurgakiviks.
Pastoreid mainitakse Piiblis vaid mõnel üksikul korral,
samas kui apostleid ja prohveteid küllaga.
Apostel Paulus, prohvet Siilas, apostel Barnabas, prohvet Juudas.
Need olid konkreetsed mudelid,
mistõttu me peame tulema tagasi nende algpõhimõtete juurde.
Oleme organisatsiooniliselt ja struktuurselt läinud kõrvale
nendest piibellikest põhialustest.
Mis oleks nende ülesanne kaasaja koguduses täna?
Oskaksite tuua mõne näite, mida nad täna koguduses teeksid?
Apostellikud inimesed aitavad rajada kogudusele aluse,
aidates kaasa uute koguduste rajamisele.
Mitte vaid kohalikul,
aga ka piirkondlikul, rahvuslikul ja rahvusvahelisel tasemel.
Apostlid on autoriteetsed isikud, kes loovad organisatsiooni struktuuri.
Nii nagu apostel Jaakobus jagas tarkusesõna
Jeruusalemma kogudusele.
Ta ütles: "Mulle tundub Püha Vaimu kaudu,
et meil tasuks teha nii."
Seal valitses apostellik kord,
mille raames kanti hoolt lesknaiste ja orbude eest.
See pole mitte valitsuse asi kanda hoolt orbude ja leskede eest,
vaid koguduse apostlid loovad vastava struktuuri,
kus prohvetlikud inimesed ütlevad: "See on õige viis, kuidas seda teha"
ja siis apostlid organiseerivad selle tegevuse vastavalt.
Apostid ja prohvetid töötavad käsikäes,
et ehitada üles jumalariiki ja mitte omada vaid kogudusi.
Evangeeliumi peab levitama üle kogu maailma,
nii et apostlid ei ehita üles vaid kohalikku kogudust,
aga lähevad ka välja kui misjonärid, nii nagu apsotel Paulus
ja rajavad kogudusi üle maailma.
Prohvetlikud inimesed aga ütlevad näiteks: "Ärge tehke seda,
vaid tehke hoopis seda, sest see on õige viis."
Te liigute mööda maailma, õpetades inimesi prohvetluse kohta
ja oma prohvetliku anni leidmise kohta.
Kuidas aidata kellelgi leida oma andi?
Väga oluline küsimus.
Me teeme seda läbi 21 anni avastamise.
Esiteks: apostel, prohvet, pastor, õpetaja ja evangelist.
Nemad aitavad inimestel avastada oma ande.
Vahel, olles mõnel koosolekul, saan ma tarkuse- ja tunnetusesõna:
"Sul on and olla õpetaja."
Ja inimesed küsivad: "Kust sa teadsid?"
Püha Vaim kõnetab meid ja ütleb meile: "See on su and."
"Oled sa kunagi mõelnud õpetamise peale?" - "Olen."
Vahel küsin ka, kas inimesed on õpetanud,
mispeale saan vastuseks:
"Ma kunagi küll õpetasin, kuid enam mitte."
Nii et, Püha Vaim aitab inimestel mõista,
mis on nende annid.
Tänapäeval on võimalik teha ka teste nii internetis kui kogudustes,
et avastada oma ande.
Sa vastad igasugu küsimustele, mille põhjal koorub välja,
kas sul on administratiivand, õpetamise või prohveteerimise and.
Need kõik on annid,
kuid need ei tähenda veel prohveti või õpetaja ametit.
Nii tuleb ka mõista, et ainuüksi Jumal saab kutsuda ametisse
apostli, prohveti, pastori, õpetaja ja evangelisti.
Kuid kõik need 9 andi, mis 1 Korintlastele 12. ptk's on:
tarkuse- ja tunnetusesõna,
vaimude eristamise and, imede tegemise and,
usk, tervendamine,
keeltes rääkimise ja keelte tõlgitsemise and,
prohvetlik kuulutamine.
Kokku 9 andi.
Roomlaste 12. ptk's räägitakse seitsmest armuannist:
prohveteerimine, teenimine, õpetamine,
hingehoid, jagamine, juhatamine ja hoolekanne.
Need 7 armu- ehk teenimisandi kuuluvad samuti Kristuse Ihusse.
Pastoreid ja õpetajaid peab rohkem harima.
Ainuüksi Piiblikoolis käimisest ei piisa,
kus nad õpivad mõistma Kolmainsuse olemust.
Nad peavad mõistma, et kõigi nende 5 ameti ülesanne
on varustada usklikke, et nad teaks, millised on nende annid.
Nad peaks panema käed inimeste peale
ja ütlema nagu Paulus oma jüngritele ütles:
"See on su võidmine ja and - mine ole evangelist, Filippus."
"Mine ole pastor, Timoteos."
Kuid see nõuab asjade eristamise võimet
ja selleks ongi vaja apostleid ja prohveteid,
kes ütlevad, kas asjad lähevad nii või mitte
ja millised on kellegi annid.
Me teenistuses on kolm seminari,
mis aitavad inimestel avastada oma ande.
Mis on mõned praktilised aspektid, mis näitavad sulle, mis su and on?
Kui keegi näiteks mõtleb, mis need olla võiks?
Kui meil kukuks siin magustoit maha,
ütleks administratiivanniga inimene:
"Me vajame siia kedagi mopiga, kes selle ära koristaks.
Ja ühtlasi kedagi, kes meile uue magustoidu tooks."
Teenija and ütleks: "Ma aitan selle ära korraldada."
Andev and ütleks: "Ma lähen ostan uue magustoidu."
Õpetav and ütleks: "Harold, ole järgmine kord ettevaatlikum
ja ära pane seda nii laua ääre peale."
Nii avalduvadki erinevad annid.
Loodetavasti see vastas su küsimusele. - Vastas küll.
Kui aga kellelgi on prohvetlik and,
siis kuidas teha vahet, kas sind on kutsutud ka pohvetiks,
või sul on lihtsalt see and?
Prohvetlik and võib harida, trööstida ja innustada.
Kuid prohveti and on selleks, et jagada juhatust, kinnitust
ja ka manitsust, kandmaks hoolt, et inimesed parandaksid meelt
ja pöörduksid õigele teele.
Nii et, see on hoopis teine tase.
Vahe on selles, et iga usklik peaks olema võimeline prohveteerima
Mooses ütles: "Ma tahan, et te kõik prohveteeriks."
Prohveti and on aga kutsumine.
Mina avastasin selle alles peale pastoriks olemist,
kui Jumal ütles: "Olen kutsunud sind su teenistusse
ja see saab olema üks protsess."
Mulle meeldis see esimene osa,
kuid see protsessi teema on väga raske.
Sellele kõigele mõeldes on selge,
et vaid Jumal saab kutsuda kedagi olema pastor või õpetaja.
Keegi ütleb: "Juba mu isa oli pastor, nii et minust saab ka pastor."
Kuid see ei käi nii,
sest sul peab olema selleks võidmine ja kutsumine.
Kui ma sain prohveti kutse, raputas see mind pisut.
Olin paastunud ja palvetanud ning ütlesin oma naisele:
"Püha Vaim ütles mulle midagi totaalselt uut.
Ta kutsub mind olema prohvet.
Mis sa sellest arvad? Näen ma ikka normaalne välja?"
Ta ütles: "No sama normaalne kui tavaliselt."
Hakkasin seepeale uurima, mida Piibel prohvetite kohta ütleb
ja mida nad endast üldse kujutavad?
Kuid siis hakkas hoopis Püha Vaim mind ise õpetama
ja juhtima läbi väikeste märguannete.
"Mine tee seda!" või "Mine tee toda."
Seejärel hakkasin nägema nägemusi.
Nägin erinevaid inimesi ja Jumal ütles mulle nende nimed,
rääkides ka nende perede ja laste kohta.
See oli üks mitmeaastane protsess.
Täna aga õpetan ma teisi, kuidas liikuda prohvetlikus vaimus,
sest olen aastate jooksul õppinud, et selleks on ka lihtsam viis.
On nii õigeid prohveteid kui ka valeprohveteid.
Võltsing pole võimalik ilma eheda asjata.
Inimesed küsivad tihti:
"Kas tänapäeval on veel tõesti prohvetid olemas?"
Vastan: "Kas usute, et elame lõpuaegadel?" - "Usume."
Lõpuaegade kohta on öeldud,
et siis on kaks prohvetit, kes surevad tänaval.
Kuid poleks pohveteid, kes saaksid surra tänaval,
siis kuidas see üldse sündida saaks, kui me elame lõpuaegadel?
Järelikult peavad prohvetid ikka olemas olema,
sest kui elame lõpuaegadel, peab olema ka prohvetlikke inimesi.
Sest lõpuaegadel ei saa olla palju valeprohveteid,
kui pole ka ehtsaid prohveteid.
On huvitav, et te otsisite Jumalat, palvetasite Ta poole
ja siis Ta rääkis teile.
Kas see oli elumuutev hetk te jaoks,
kui avastasite, et see on te kutsumine?
Oli tõesti.
Peale kõike seda palveaega, mis kestis lausa 2 aastat.
Olin lahkunud teenistusest, kuna mõistsin, et ma pole pastor.
See kuidagi ei klappinud sellega, kes ma olin.
Kui keegi avastab, et ta pole arst,
saab temast näiteks hoopis medtarvete müügiinimene,
sest see sobib hästi tema olemusega.
Inimesed avastavad vahel alles hiljem elus,
et mõni asi pole nende and ja see ei tööta nende puhul.
Nad kogevad, et tahavad olla hoopis maalrid või tegeleda kunstiga,
mitte olla insenerid, isegi, et nad on selleks õppinud.
Nad tajuvad, et see on vale nende jaoks.
Nii juhtub ka vahel jumalariigitöös,
kus keegi avastab, et ta polegi pastor vaid hoopis õpetaja või evangelist.
Inimene võib tunda elevust oma kutsumise üle
ja selle üle, et võib palvetada inimeste eest
ja näha imesid sündimas.
Või ta tahab näha inimesi saamas päästetud.
See kõik haakub rohkem evangelisti kui pastoriga.
Samas on meil vahel kahjuks evangelist koguduse pastoriks
ja asjad ei toimi nii hästi kui peaksid.
Millised on osa neist prohveteeringutest,
mille Jumal on teile andnud ja mis on ka täitunud?
Jumal on kasutanud mind paljudel maadel.
Nii Kesk-Ameerikas kui erirahvaste seas,
et jagada prohvetlikke sõnumeid selle kohta,
kes saab olema nende järgmine president
ja mis üldse saab toimuma.
Jumal on andnud ka sõnumeid Kongressi liikmete jaoks,
öeldes: "See on see, mis juhtus 4 aastat tagasi."
Hondurase president kutsus mind enda juurde
ja ma ütlesin, mis saab juhtuma tema 4-aastase valitsusaja jooksul
ja järgmise 4 aasta jooksul peale seda.
Ta ütles: "Te andsite prohveteeringu ka järgmise presidendi kohta.
Paljud pastorid ja juhid ütlesid, et seda ei juhtu, kuid juhtus siiski.
Mida te sellest arvate?"
Ütlesin: "Võimalik, et ta pole osade meelest parim president,
kuid Jumal näitas meile, et temast saab president."
Mina pole see, kes nö ilma korraldab,
kuid ma saan aidata kaasa nö ilma ennustamisele
nagu ilmajaam seda teeb.
Mina ei määra presidente, kuid ma saan jagada, mis on tulemas.
Jumal teab kõike.
Nii jagan ma sageli asju, mis saavad juhtuma mõne rahvaga.
Vahel ma palvetan ja kuulutan asju, mida näen tulemas.
Nagu näiteks põuda, mis tabaski Keeniat viieks aastaks.
Kuid me palvetasime inimestega, ma kuulutasin Jumala sõna
ja 4-5 päeva pärast sai põud läbi ning vihma sadas nädalaid.
Jumal ütleb: "Räägi ja see saab sündima!"
või ka: "Vaata!" nii nagu keegi, kes näeb.
Inimesed kutsuvad mind ka nägijaks.
"Vaata ja kuuluta, mis on tulemas."
Nii olen ma Ameerikas jaganud mitmeid prohveteeringuid
majanduse kohta.
Selle kohta, millal ja kuidas saab juhtuma,
mis sünnib enne seda ja mis päeval miski sünnib.
"Ameerikas saab olema kaks musta esmaspäeva
ja nad tulevad üsna lähestikku."
Need prohveteeringud ka täitusid.
Paljud prohveteeringud nagu see,
et president Clinton kaotab ja president Bush võidab 3%-ga,
kuni erinevate sporditulemusteni välja.
Nagu see, et Evander Holyfield võidab ühe võistluse,
mis pidi olema kui prohvetlik võistlus,
kus kristlane ja moslem läksid vastastikku,
põhjustades kui kokkupõrke.
Sellest omakorda pidi aga tulema
moslemite ja kristlaste vaheline suur kokkupõrge üle Ameerika.
See oli kui lahing
kristlasest Evander Holyfield'i ja moslemist Mike Tyson'i vahel.
Ma kuulutasin seda ette.
Ja kui siis Mike Tyson hammustas Evander Holyfield'i kõrva,
siis see oli sama, mis juhtus Ameerikas 9/11,
peale mida kogu börs kukkus kokku.
Seda kõike oli nüüd palju,
kuid need on osa prohveteeringuist,
mille Jumal on mulle aastate jooksul andnud.
Mainisite ka valeprohveteid ja valeprohvetlusi.
Kuidas te ise mõne prohveteeringu läbi katsute,
enne, kui seda teistega jagate?
Olles nö nägija,
siis see, mida ma näen, seda ma ka ütlen.
See on väga lihtne. Kui Jumal näitab meile midagi...
Me peame looma kui ühe aruannete baasi.
Veteran-prohvetite väljakujunemine võtab aastaid,
nii nagu veteran-südamekirurgidegi väljakujunemine.
Vestlesin just hiljuti ühe Soome kuulsa ortopeedia kirurgiga,
kes käis meil oma naisega külas.
Ta opereerib sportlasi, kes on pärit kogu maailmast.
Ta on nii Soome kui kogu maailma nr. 1 kirurg.
Te räägite doktor Oravast? - Just nimelt.
Üheskoos juttu ajades moodustasime kui meeskonna,
sest kogeme mõlemad, et Jumal tahab teha midagi Soomes.
Nii ma siis prohveteerisin talle selle kohta, mis on tulemas
ja tema käte kohta.
Ma ei teadnud enne, kes ta on,
kuid Jumal näitas mulle, et tema and peitub tema kätes,
et saata korda suuri asju.
Rääkides ka siin täna Soomest, me mõistame,
et Jumal tahab teha suuri asju Soomes.
Ta tahab tuua esile taeva hääle.
Me peame puudutama neid nelja valdkonda Soomes
ja kõnelema neisse.
Jumal tahab kasutada selleks nii arste kui prohvetlikke inimesi.
Sest kui me näeme midagi nagu ma nägin selle arsti puhul,
et Jumal kasutab tema käsi,
siis ta naine ütles: "See oli nii oluline,
sest te ütlesite asju, mida me ka ise teame."
See mees oli teinud samal päeval, kui vestlesime, 7 operatsiooni
ja ta ütles: "On imeline teada, et Jumal on meiega."
Mainisite, et Jumal tahab kõnetada Soomet.
On teil mõni sõna Soome jaoks?
On.
Jumal tahab kasutada inimesi, kes on kogudustes,
aga Tema eriline võidmine tabab ka neid,
kes osalevad erinevates piibliõppe gruppides.
Kes ei ole tingimata koguduse hoones,
kuid kes peavad oma kodudes palvekoosolekuid.
Jumal ütles, et Ta viib need punktid üle Soome kokku -
kõik kodukogudused, palvegrupid ja piibliõppe grupid
saavad süüdatud ühest tulest
ja nad leiavad mooduse, kuidas ühiselt kokku tulla.
Ja seda mitte vaid kogudustes.
Olen kõnelenud nii luteri kiriku pastoritele
kui vabakoguduste pastoritele,
kuid kõik need üksused saavad selle tule läbi kokku liidetud.
Need inimesed tulevad kõik kokku
ja Jumal vabastab oma tule nende kaudu üle Soomemaa.
See avaldab oma mõju valitsuses, ülikoolides ja ärimaastikul.
Kõnelen täna õhtul ühes firmas, keda ka suvel külastasin
ja Jumal ütles, et nad laienevad Keenia pealinna Nairobisse.
Nad jagasid hiljem oma visiitkaarte, kus lisaks asukohale Soome
ilutses ka Nairobi, Keenia.
Jumal kõnetab ka ärimaailma,
kui selle juhid ei hoia raha ahnusest vaid endale,
aga ehitavad üles Jumalariiki,
et olla ise õnnistatud ja samas õnnistuseks Soomele.
Ühtlasi saavad ka kogudused tõusma.
Nii et, Jumal kasutab neid nelja valdkonda:
valitsus, haridussüsteem, ärimaailm ja kogudus.
Jumala tuli süttib kõigis neis valdkondades.
Kohtusin alles hiljaaegu osade te valitsusliikmetega.
Imeline!
Suur tänu selle prohveteeringu ja meie külastamise eest!
- Jumal õnnistagu te teenistust! Teid samuti.
Tõlge: Anne-Ly Raukas